Офис на НАП Илинден

 Сградата на офис на НАП Илинден, в която се намира салонът за обслужване на клиенти, е на адрес: гр. София, ул. „Билянини извори “ № 10, вх. Б, п.к. 1309, телефони за връзка: 02/9217 826, 02/9217 827.

Офисът се помещава в сградата на Столична община - Район „Илинден“.

Най-близките спирки на градски транспорт са на около 500 м. и са следните:

* Спирка „Западен парк“, която обслужва автобусни линии номера 83, 108, 309, 310 и тролейбуси номера 6 и 7.
* Спирка „бл. 35 ж.к. Захарна фабрика“, която обслужва автобусна линия номер 82.

 Най-близкият обществен паркинг с обозначени места за преференциално паркиране на превозни средства, превозващи хора с увреждания, е пред входа на сградата.

До входа е изградена рампа с полегат наклон. Салонът за обслужване на клиенти се намира на партерния етаж. В сградата се влиза през външна врата, която е с посока на отваряне навън, не е автоматична. Има асансьор за хора с увреждания. След входната врата вляво и отново вляво се достига до вратата на салона, която се отваря чрез плъзгане.

 В офиса няма система за управление на опашките. Налични са информационни табла.

 В салона има дежурен служител, който оказва помощ на клиентите. Осигурено е обслужване чрез видео жестов превод за хора с увреден слух в 209 стая.

Има възможност за предварително уговаряне на час за посещение чрез обаждане на телефоните за връзка.

В салона има постоянно присъствие на охрана.